Zürich

Zürich Svájc legnagyobb városa, az azonos nevű kanton székhelye. Lakosainak száma 385 468 (2014. június), többségük német ajkú.

Fekvése 

A Zürichi-tó partján, 406 m tengerszint feletti magasságon fekszik, ahol a Limmat folyó kilép a tóból. Nyugati irányban középhegységek (például Uetliberg) veszik körül a dombos városrészeket.

Éghajlata

Története 

A Római Birodalom idején a település neve Turicum volt.
Német Lajos, Nagy Károly unokája itt épített fel egy palotát 835-ben.

1218-ban a várost a Zähringer család uralta. 1230-ban Zürich területe 38 hektár.

Zürich 1351-ben csatlakozott a Svájci Konföderációhoz, annak 5. tagjaként.

A reformáció Svájcban Zürichből indult el, Ulrich Zwinglinek, a székesegyház plébánosának vezetésével, az 1510-es évek végén.

A második koalíciós háború során 1799-ben a francia és osztrák hadsereg a város közelében ütközött meg (első zürichi csata és második zürichi csata). Június 4-én az osztrák csapatok, szeptember 25-én pedig a franciák foglalták el.

1847-től van vasútja a városnak a Spanisch-Brötli-Bahn vonalon, ez a vasútvonal kötötte össze Badent Svájccal. A mai főpályaudvar 1871-től szolgálja az utasokat.

Lakosság

Nyelvek 
A hivatalos és írott nyelv a német. A város lakosságának 77,7% német anyanyelvű. Az olaszok aránya 4,7%, a jugoszláv utódállamokból származóké 2,4%, a spanyoloké 2,2%, a franciáké 2,1%.

Vallások 
A katolikusok aránya ma 33,3%. 12000 fő ortodox vallású. 5000 zsidó él a városban.

Gazdaság 
A legnagyobb nemzetközi pénzügyi és kereskedelmi központ Svájcban.
Gépipara, elektronikai ipara, porcelánipara és vegyipara jelentős.

Közlekedés 

A városi forgalomban autóbuszok mellett kék színű villamosok is működnek.

A zürichi repülőtér, Svájc legnagyobb nemzetközi repülőtere, a várostól kb. 8 km távolságra, Kloten közelében található. A város pályaudvara is hatalmas forgalmat bonyolít le.

Légi 

A Zürichi repülőtér (németül: Flughafen Zürich; angolul: Zürich Airport vagy Kloten Airport) Svájc legforgalmasabb repülőtere. Innen a világ 5 kontinense elérhető közvetlen járatokkal. Ez a repülőtér a Swiss svájci légitársaság bázisrepülőtere.

A repülőtér a város északi részénél fekszik, közvetlen tömegközlekedési kapcsolattal rendelkezik a város központi részével.

Vasúti 
Távolsági

A város fő pályaudvara a Zürichi főpályaudvar (németül: Zürich Hauptbahnhof), amely Svájc legnagyobb pályaudvara is egyben. Belföldi és nemzetközi vonatok egyaránt érintik az állomást. Átlagosan napi 2.900 vonatot szolgál ki. 26 vágánya van és napi közel 340.000 utas fordul meg itt. A nagy forgalom és az S-Bahn szerelvények miatt a peronok egy része a föld alatt található. Nemzetközi vonatok tekintetében érintik: CNL (CityNightLine), TGV, EC (EuroCity), EN (EuroNight) és ICE (InterCityExpress) szerelvények.

S-Bahn

Zürich városát átszövik az S-Bahnok. A 22 S-Bahn vonal mindegyike megáll Zürich központjában.
Fontosabb megállóhelyek az S-Bahn hálózaton:
 Zürich Flughafen (repülőtér)
 Stadelhofen (városközpontnál)
 Hauptbahnhof (főpályaudvar)

Városrészei

Híres emberek 

 Ulrich Zwingli, reformátor
 Itt született 1746-ban Johann Heinrich Pestalozzi pedagógus, a neveléstörténet híres alakja
 Itt tanult Albert Einstein, fizikus és Neumann János matematikus.
 Thomas Mann lakott itt; a szobája ma is megtekinthető a belvárosban.
 Itt született 1911-ben és itt halt meg 1991-ben Max Frisch építész, író.
 1917 áprilisáig pár hónapon át itt lakott Lenin, mielőtt hazatért volna az emigrációból Oroszországba.
 Itt halt meg Anthony van Hoboken zenetudós és gyűjtő 1983-ban.
 Dieter Meier (1945. március 4. - ) akcióművész, popzenész, üzletember (Yello)

Oktatás 

1833 óta egyetemi város. Műszaki főiskolája, az Eidgenössische Technische Hochschule sok Nobel-díjassal büszkélkedhet. Zenei főiskolája is van.

Városvezetők 

Zürich városában a polgármesteri cím (Bürgermeister) 1803-ig létezett, a városnak 1803-tól elnökei vannak (Stadtpresident ill. nő esetén Stadtpresidentin).

 Hans Konrad Escher, 1803
 Hans Rudolf Werdmüller, 1804
 Johann Heinrich Landolt, 1810
 Hans Georg Finsler, 1815
 Hans Konrad Vogel, 1821
 Georg Konrad Bürkli, 1831
 Johann Jakob Escher, 1831
 Paul Karl Eduard Ziegler, 1837
 Johann Ludwig Hess, 1840
 Johann Heinrich Mousson, 1863
 Melchior Römer, 1869
 Hans Konrad Pestalozzi, 1889
 Robert Billeter, 1909
 Hans Nägeli (Demokraten), 1917
 Emil Klöti (SPS), 1928
 Ernst Nobs (SPS), 1942
 Adolf Lüchinger (SPS), 1944
 Emil Landolt (FDP), 1949
 Sigmund Widmer (LdU) 1966
 Thomas Wagner (FDP), 1982
 Josef Estermann (SPS), 1990
 Elmar Ledergerber (SPS), 2002
 Corinne Mauch (SP), 2009

Látnivalók 

 Grossmünster (Nagytemplom; 12. és 13. század)
 Miasszonyunk-templom (13. – 15. század)

Média

Televízió 
Svájci televízió (SRF) a városban székel. A helyi televíziók többek között a TeleZüri, Tele 24 (egész Svájcban fogható). Magántelevíziók: TV Star, U1 TV

Rádió 
Svájci rádió (DRS), ennek 3 adója DRS 1, DRS 2, DRS 3. Ezeket az adókat a régióban foghatják a hallgatók. A híreket Bernből sugározzák.

Helyi rádióadók: Radio 24, Energy Zürich, Radio LoRa és a Radio Tropic.

Újságok 

A Neue Zürcher Zeitung napilap, a Blick bulvárlap.

Kultúra

Múzeumok 

 Városi múzeum, kiemelkedő gótikus szobrászati és festészeti anyaggal.
 A svájci nemzeti múzeum a főpályaudvar mellett található. Elmeséli Svájc történetét képekkel, festményekkel, szobrokkal.
 Művészeti Múzeum (Zürich Museum of Art a.k.a. Kunsthaus Zürich)
 Zoológiai múzeum
 Népművészet múzeuma
 Alkotás múzeuma
 "Sisakház"
 Bellerive Múzeum
 Botanikus kert az egyetemen
 Sihlwaldi természeti központ
 Madárház
 Langenbergi vadaspark
 Állatkert
 Villamosmúzeum

Sportélete 

 Labdarúgás: FC Zürich, Grasshopper-Club Zürich, FC Seefeld Zürich, YF Juventus
 Jégkorong: ZSC Lions, GCK, SCZ
 Kézilabda: Handball Grasshopper-Club Zürich, ZMC Amicitia Zürich, TV Witikon
 Atlétika: Leichtathletik-Club Zürich (LCZ), TV Unterstrass (TVU)
 Röplabda: VBC Voléro Zürich, KSC Wiedikon
 Baseball: Zürich Challengers, Barracudas Zürich, Zürich Lions
 Tollas: Erster Zürcher BC, BC Vital, Akad. Badmintonverein Zürich ABV, BC Irchel Zürich
 Strandröplabda csapat
 American Football Renegades
 Kosárlabda: Basketballclub Zürich Academica, Basketballclub Zürich Korac, Basketballclub Efes

Panoráma

Jegyzetek

További információk 
 Kunsthaus Zürich
 Rózsa Ferkó Károly zürichi rajzai 
 Zürich.lap.hu - linkgyűjtemény

Zürich kanton települései